CELEX: 32010R0929
Language: sk
Date: 2010-10-18 00:00:00
Title: Nariadenie Komisie (EÚ) č. 929/2010 z  18. októbra 2010 , ktorým sa mení a dopĺňa nariadenie (ES) č. 1033/2006, pokiaľ ide o ustanovenia ICAO uvedené v článku 3 ods. 1  Text s významom pre EHP

19.10.2010   
            
            
               SK
            
            
               Úradný vestník Európskej únie
            
            
               L 273/4
            
         NARIADENIE KOMISIE (EÚ) č. 929/2010
   z 18. októbra 2010,
   ktorým sa mení a dopĺňa nariadenie (ES) č. 1033/2006, pokiaľ ide o ustanovenia ICAO uvedené v článku 3 ods. 1
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 552/2004 z 10. marca 2004 o interoperabilite siete manažmentu letovej prevádzky v Európe (nariadenie o interoperabilite) (1), a najmä na jeho článok 3 ods. 5,
   so zreteľom na nariadenie Európskeho parlamentu a Rady (ES) č. 549/2004 z 10. marca 2004, ktorým sa stanovuje rámec na vytvorenie jednotného európskeho neba (rámcové nariadenie) (2), a najmä na jeho článok 8 ods. 1,
   keďže:
   
               (1)
            
            
               Príloha k nariadeniu Komisie (ES) č. 1033/2006 zo 4. júla 2006, ktorým sa ustanovujú požiadavky na postupy pre letové plány v predletovej fáze pre jednotný európsky vzdušný priestor (3) odkazuje na viaceré ustanovenia zakotvené Medzinárodnou organizáciou civilného letectva (ďalej len „ICAO“). Od prijatia nariadenia (ES) č. 1033/2006 ICAO tieto ustanovenia zmenila a doplnila. Odkazy v nariadení (ES) č. 1033/2006 by sa mali aktualizovať v záujme plnenia medzinárodných právnych záväzkov členských štátov a zabezpečenia súladu s medzinárodným regulačným rámcom.
            
         
               (2)
            
            
               Nariadenie (ES) č. 1033/2006 by sa preto malo zodpovedajúcim spôsobom zmeniť a doplniť.
            
         
               (3)
            
            
               Opatrenia ustanovené v tomto nariadení sú v súlade so stanoviskom Výboru pre jednotný vzdušný priestor,
            
         PRIJALA TOTO NARIADENIE:
   Článok 1
   V prílohe k nariadeniu (ES) č. 1033/2006 sa body 1, 2 a 3 nahrádzajú takto:
   
      
                  „1.
               
               
                  Kapitola 3 oddiel 3.3 (Letové plány) prílohy 2 k dokumentu ICAO – Pravidlá lietania (10. vydanie – júl 2005 vrátane všetkých zmien a doplnení po č. 42).
               
            
                  2.
               
               
                  Kapitola 4 oddiel 4.4 (Letové plány) a kapitola 11 ods. 11.4.2.2 (Správy o pohybe) dokumentu 4444, PANS-ATM (15. vydanie z roku 2007 vrátane všetkých zmien a doplnení po č. 2) vydané ICAO.
               
            
                  3.
               
               
                  Kapitola 2 (Letové plány) a kapitola 6 ods. 6.12.3 (Odhady časov preletu hraníc) dokumentu 7030, Regionálne doplnkové postupy, Európske regionálne doplnkové postupy (5. vydanie z roku 2008 vrátane všetkých zmien a doplnení po č. 2).“
               
            
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 15. novembra 2012.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. októbra 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 96, 31.3.2004, s. 26.
   
      (2)  Ú. v. EÚ L 96, 31.3.2004, s. 1.
   
      (3)  Ú. v. EÚ L 186, 7.7.2006, s. 46.